
27 אפריל 2020
215020820
טיפולי פריון בתקופת מגפת  19 :COVID הנחיות איל''ה, האיגוד הישראלי למיילדות וגינקולוגיה והמועצה הלאומית לרפואת נשים נאונטולוגיה וגנטיקה
רקע
נשים בהריון שייכות לאוכלוסיה הנמצאת בסיכון מוגבר בזמן זיהום נגיפי ובמיוחד במגפה של נגיף שהבלתי נודע על השפעתו רב מן מהגלוי. מתוך הידע המועט יחסית שנאסף עד כה, אין עדות שלהדבקה בנגיף הגורם ל COVID-19 (קורונה) יש השפעה שלילית על הריון. ידוע שהפגיעה מזיהומים שונים מתרחשת במערכות שמלכתחילה הינן פגיעות בהריון כמו מערכת הנשימה, הקרישה ומערכת החיסון. בנשים שחלו בקורונה בהריון דווחו לידות של ילודים בריאים וככל הידוע אין סיכון מוגבר למומים מולדים בעוברים. בעת הזאת אין עדות מובהקת על העברה ורטיקלית של הנגיף מהאם לעובר. קיימת, ככל הנראה, שכיחות גבוהה יותר של ירידת מים מוקדמת ולידות מוקדמות. העדויות שנאספו עד כה מתייחסות לשליש השלישי להריון ואין כל מידע על השפעת הידבקות בנגיף הגורם ל COVID-19 על העובר בתחילת ההריון. בנוסף, חלק מהטיפולים בקורונה אסורים בהריון.

משהתברר היקף המגפה וסימני השאלה הרבים שעלו, ושחלקם עדיין קיימים, באשר להתנהגות הנגיף והשפעתו על מהלך ההריון, כמו גם על טיפולי פריון והפריה חוץ גופית הוחלט להפסיק לחלוטין את טיפולי הפריון. ההחלטה נתקבלה בכל הגופים המקצועיים העוסקים בתחום זה בעולם המערבי.  המובילות היו החברה האמריקאית והחברה האירופית והבריטית לפריון. בארץ, ביוזמת האיגוד הישראלי למיילדות וגינקולוגיה והאגודה הישראלית לחקר הפוריות (איל"ה) לאחר דיון משותף עם המועצה הלאומית לרפואת נשים נאונטולוגיה וגנטיקה, הוחלט ע"י משרד הבריאות כי החל מתאריך 22.3.20 יופסקו הטיפולים גם בישראל למעט שימור פוריות לנשים לפני טיפול אונקולוגי. כל זאת, בעיקר בכדי להגן על ציבור המטופלים מהבלתי ידוע בתקופה כה רגישה כמו הריון וההכרח למנוע מצבי עומס על מערכת הבריאות והתקהלויות שמסכנות את בריאות הציבור.

לאחר מספר שבועות של רושם להתייצבות המגיפה בישראל, יזמו האיגוד הישראלי למיילדות וגינקולוגיה והאגודה הישראלית לפוריות הנחיות לחידוש הטיפולים, וזאת למרות שרוב הגופים האחרים בעולם, כולל השניים המובילים באירופה ובארצות הברית עדיין לא חזרו לפעילות. 
מטרת ועדה זו של המועצה הלאומית לרפואת נשים, נאונטולוגיה וגנטיקה לגבש תוכנית לחזרה לטיפולי פריון רגילים במרפאות ובהפריה חוץ גופית בבתי החולים. עיקרה, בטיחות, הדרגתיות, מעקב ובתחילה טיפול בנשים שהזמן עבורן הינו קריטי .
=============================================================
בטיחות הצוות והמטופלים ביחידות הפריה חוץ גופית ובמרפאות פוריות
1. כללי
1. לפני התחלת הטיפול, ולפני כל כניסה ליחידה/מרפאה כל מטופלת ומטופל יענו על שאלון מקדים לשלילת מחלה פעילה או מגע עם חולה קורונה שאובחן לאחרונה (נספח 1 "טופס הצהרת מטופלים"). המטופלים ישלחו (בפקס או דוא"ל) את השאלון חתום כתנאי תחילת הטיפול.
2. לא יטופלו נשים או גברים שאובחנו כחולי קורונה, כאלו שמחויבים בבידוד בהתאם להנחיות משרד הבריאות או כאלו עם חום מעל 38 מעלות, כאב גרון, כאב שרירים או שיעול. מטופלים אלה יופנו להמשך הערכה וטיפול הגורמים הרלוונטיים בביה"ח או בקופ"ח.
3. יש למדוד חום גוף בכל כניסה למתקן הרפואי/ליחידה/למרפאה. לא תתאפשר כניסה למתחם לאיש צוות או מטופל שסובל מאחד התסמינים הנ"ל.
4. תידרש הקפדה יתרה על כללי הריחוק, ההיגיינה ועטיית מסכות בכל שטחי יחידות IVF ומרפאות פוריות, בהתאם להנחיות משרד הבריאות.
5. יופחתו למינימום מספר הביקורים ביחידות ובמרפאות, תוך מתן עדיפות לביקורים מקוונים (telemedicine).
6. לא תורשה כניסת מלווים למתחם היחידה/המרפאה בכל שלבי הטיפול.
7. ימונה "נאמן קורונה" בכל יחידת IVF ומרפאת פוריות (ראה סעיף 5).
2. עקרונות לבטיחות ביחידות הפריה חוץ גופית ובמרפאות פוריות בקהילה
1. יש להקפיד שבחדר ההמתנה המטופלות ישבו/יעמדו במרחק הנדרש זו מזו, עפ"י הכלל של כ 2 מ' מרווח. מומלץ לסמן עיגולים/פסים בצבע וכד'.
2. יקבע מפתח תורים לכל פרוצדורה שיקפיד על ריווח תורים לשמירה על חדר המתנה מרווח (כ 15 דק' למעקב זקיקים/לקיחת דמים).  
3. המזכירות יזמנו מטופלים באופן שיאפשר שמירה על הכללים הנ"ל.  
4. מלווים לא יורשו להיכנס למתחם אלא במקרה של צורך בליווי מטופל קטין (שימור פריון אונקולוגי), או בעל מוגבלות. המלווים יורשו להמתין מחוץ למתחם היחידה. 
5. תוקם עמדה משולטת של חיטוי ידיים בכניסה ליחידה. 
6. בכל יחידה תבוצע התאמה של מספר הפעולות, משך הפעולה והמרווח בין הפעולות שמבוצעות מדי יום, בהתאם לתנאים השונים ביחידה, כך שיתאפשר ריחוק חברתי והגנה על המטופלת והצוות כנדרש.
3. יחידות הפריה חוץ גופית: 
1. הצוות
1) הצוות ייבדק בהתאם למדיניות משרד הבריאות באותה עת. 
2)  במידת האפשר מומלץ לעבוד בצוותים נפרדים (בימים ושעות שונים) שלא תהיה חפיפה או מגע ביניהם ("עבודה בקפסולות").
3)  במידה ואיש צוות נחשף לחולה מאומת יש לנהוג לפי נהלי ביה"ח. 
4)  הנחיות נוספות לבטיחות צוות המעבדה בנספח "עקרונות הבטיחות במעבדה"
ב.
המטופלים
1) ניתן להציע למטופלים לשקול בידוד מרצון כשבועיים לפני הטיפול. 
2) לכל הנשים תבוצע בדיקת PCR (מטוש) לפני התחלת הטיפול ו-72 שעות לכל היותר לפני מתן /hCGדקפפטיל. ככלל, לא תבוצע שאיבה ללא תוצאת PCR שלילית לפניה*. 
3) לכל הגברים תבוצע בדיקת PCR בתחילת הטיפול באשה ולא יאוחר מ-72 שעות לפני העברת זרע למעבדה.
4) במידה והאשה אובחנה כחולת קורונה או נעשתה סימפטומטית לאחר מתן /hCGדקפפטיל וביטול שאיבת הביציות עלול לסכן אותה, תבוצע שאיבת הביציות בחדר ניתוח מחוץ ליחידה, בהתאם להנחיות המוסד הרפואי.
5) לשם הבהרה – לא תורשה כניסת מלווים לחדר ניתוח, חדר התאוששות והחזרת עוברים.
ג. פתיחה הדרגתית של טיפולי הפריה חוץ גופית
1) בשלב הנוכחי יבוצעו טיפולי IVF רק נשים מגיל 39 ומעלה, למעט שימור פוריות לפני טיפול גונדוטוקסי (חולות וחולי סרטן).
2) בשלב הנוכחי לא יטופלו נשים עם מחלות רקע, כגון: יתר לחץ דם, סוכרת, מחלת ריאות כרונית ו/או עודף משקל (BMI מעל 35). במקרים של ספק ניתן להתייעץ עם רופא מומחה בתחום הרלוונטי.
ד. החזרת /הקפאת עוברים
1) בשלב הראשון מומלץ להקפיא את כל העוברים ולהימנע מהחזרת עוברים מוקפאים. ניתן במקרים יוצאי דופן לשקול להחזיר עוברים טריים אם בני הזוג מבקשים וחתמו על הסכמה מדעת נפרדת (נספח 2 "הסכמה מדעת IVF") **. יש להתחשב במספר ואיכות העוברים, בגיל האשה ובתוצאות טיפולי IVF קודמים.
2) במידה ותבוצע החזרת עוברים, יש להדריך את המטופלים על דרכי ההימנעות מהדבקות, בעיקר בשליש הראשון של ההריון. 
4. טיפולי פוריות בקהילה
1. בשלב הראשון תוכל להתחיל טיפולים נשים מגיל 35 ומעלה.
2. לא תטופלנה נשים עם מחלות רקע כגון יתר לחץ דם, סוכרת, מחלת ריאות כרונית ועודף משקל (BMI מעל 35). 
3. יש להקפיד על כללי הבטיחות של משרד הבריאות לגבי פעילות בעת  19- COVID.
4. הצוות נדרש להפחית למינימום את כמות הביקורים במרפאות, ע"י שימוש בשאלון אנמנזה מובנה, שיחות טלפוניות ומתן עדיפות לקיום ביקורים מקוונים (telemedicine).
5. קודם להגעתן על המטופלות ובני זוגן למלא ולשלוח את שאלון הערכת הסיכון (נספח 1 "טופס הצהרת מטופלים").

6. נשים: הטיפול יתאפשר רק לאחר ביצוע בדיקת PCR 72 שעות לפני תחילת הטיפול במרפאה, לכל המאוחר מ-72 שעות לפני מתן HCG. גברים: יבצעו בדיקת PCR לפני תחילת הטיפול באשה ולא יאוחר משלושה ימים לפני יום הביוץ המשוער של המטופלת, הקפאת זרע או הזרעה תוך רחמית ((IUI.
7. עם תחילת הטיפול המטופלים יחתמו על טופס ההסכמה הרגיל וטופס ההסכמה המיוחד לתקופה זו (נספח 3  "הסכמה מדעת פוריות בקהילה").
8. הזמנת נשים תהיה ברווחי זמן המאפשרים שמירת מרחק 2 מ'. 
9. יש לסמן על רצפת המרפאה את המרחקים המותרים.
10. הביקור במרפאה הינו ללא מלווה פרט למקרים מיוחדים לפי שיקול דעת הרופא במקום.
11. ימונה " נאמן קורונה" מתוך צוות המרפאה (ראה סעיף5 ). 
==================================================
5. נאמן קורונה 
1. יש לקבוע "נאמן קורונה" בכל יחידה בבית חולים ובמרכזים לבריאות האישה בהם ניתנים טיפולי פוריות. 
2. תפקידם של  נאמני קורונה: לוודא קיום ההנחיות, לאסוף נתונים, ולדווח על אירועים חריגים ל "ועדה מלווה". על נאמני קורונה לדווח בזמן אמת על כל אירוע חריג לוועדה המלווה ובנוסף למסור לה דוח חודשי. על נאמן קורונה לבצע מעקב אחרי מצבן של הנשים שהרו בעקבות הטיפול, חלו בקורונה לאחר שחרורן מהיחידה, על גורל ההיריון ו/או ממצאים חריגים במהלך שליש הראשון. המעקב יתבצע עד סוף שבוע 12. לנאמן קורונה קשר ישיר לועדה המלווה.
3. בראש הועדה המלווה יעמוד יו"ר איל"ה ובה חברים רופא פריון, אמבריולוג, מומחה למחלות זיהומיות, אחות, נציג האיגוד לרפואת נשים ונציג המועצה הלאומית לבריאות נשים, נאונטולוגיה וגנטיקה. הוועדה תקבל דווח חודשי מנאמני הקורונה ותודיע תוך 48 שעות ליחידות IVF והמרפאות בקהילה על כל מקרה של אירוע חריג שמחייב תחקיר ולמידת לקחים.
4. בהעדר ממצאים או מצבים חריגים, הועדה תשקול להגדיל כל חודש את מספר האינדיקציות לטיפול כך שתוך כ- 3 חודשים ניתן יהיה לחזור לפעילות רגילה. בתום 6 חודשים יבחן הצורך בהמשך קיום הועדה המלווה ונאמני קורונה.
==================================================
נספח   -עקרונות הבטיחות במעבדה
1. איסור כניסה למעבדה אלא לצוות המעבדה העוסק במלאכה בלבד. השגחה הלכתית תבוצע מחוץ למעבדה מרחוק ע"י מצלמה.
2. לקיחת דגימת זרע מהגבר - עם כפפות, חלוק ומסכה. 

3. עבודה עם נוזלי גוף (זרע ונוזל זקיקי) תעשה רק במנדפים ביולוגים ועם כפפות. יש להחליף כפפות בין מטופלים. 
4. זרע יוכנס לצנטריפוגה ביולוגית – כלומר עם מכסים מוברגים. 
5. שמירה מוקפדת על היגיינת ידיים – רחיצת ידיים עם מים וסבון אחרי מגע עם מכשיר טלפון, מחשב וכד'. ניקוי מסכי מחשב, טלפון נייד ומשטחים – במטליות לניקוי non-invasive medical devices. 

6. האמצעי החשוב ביותר להגנה בפני הדבקה של החומר הביולוגי הינו שטיפות מרובות תוך שימוש בנפחי מצעי גידול גדולים במהלך כל שלבי הטיפול האמבריולוגי.
7. במידה ואיש צוות נחשף לחולה מאומת - יש לנהוג לפי הנחיות משה"ב.

==================================================
* תעשה פניה למשה"ב להורות לקופות לתעדף בדיקות של מטופלי פריון ולתת תשובות PCR תוך 72 שעות.
** תוגש פניה למשה"ב להורות לקופות לתת טופס 17 לשאיבת ביציות גם לנשים מעל גיל 39 שיש להן 1-3 עוברים מוקפאים.
==================================================
מסמך זה נכתב על ידי חברי הוועדה שמונתה לנושא "חזרה לטיפולי פוריות" מטעם המועצה הלאומית לבריאות נשים, נאונטולוגיה וגנטיקה:
פרופ' נרי לאופר, יו"ר הוועדה, לשעבר יו"ר האגודה הישראלית לחקר הפוריות (איל"ה), חבר המועצה 
פרופ' רוני מימון, יו"ר האיגוד הישראלי למיילדות וגינקולוגיה, חבר המועצה בתוקף תפקידו
פרופ' אדריאן שולמן, יו"ר איל"ה, חבר המועצה בתוקף תפקידו
פרופ' טליה אלדר-גבע, מזכירת הוועדה, יו"ר איל"ה לשעבר, חברת המועצה
דר' יונה ברק, חברת המועצה
פרופ' ארנון ויז'ניצר, מנהל ביה"ח לנשים שניידר, חבר המועצה 
פרופ' מרתה דירנפלד, יו"ר איל"ה לשעבר, חברת המועצה
פרופ' שמואל רשפון, רופא המחוז, לשכת הבריאות המחוזית חיפה  ויו"ר הועדה המייעצת למחלות
זיהומיות ולחיסונים של משרד הבריאות 
דר' ליסה רובין, לשעבר מנהלת המחלקה לאם, לילד ולמתבגר, שירותי בריאות הציבור, משרד

הבריאות
פרופ' אלון מוזס, לשעבר מנהל המחלקה למיקרוביולוגיה קלינית ומחלות זיהומיות, ביה"ח הדסה,
לשעבר יו"ר האיגוד הישראלי למחלות זיהומיות
פרופ' אליעזר שלו, יו"ר המועצה הלאומית לרפואת נשים, נאונטולוגיה וגנטיקה
חברי הוועדה מודים לחברות וועד איל"ה, האמבריולוגיות דר' דבורה שטרסבורגר, דר' אשרת שונברגר ודר' דגנית ריכטר וכן לדר' ענת ספרן ופרופ' דלית בן יוסף ולעו''ד לימור כהן, חברת ענבל על תרומתן לכתיבת המסמך.  

